ཤམ་བྷ་ལ་ནི་བོད་བརྒྱུད་ནང་བསྟན་གྱི་གསུང་རབ་དང་དམངས་ཁྲོད་གཏམ་རྒྱུད་ཁྲོད་ཀྱི་དག་པའི་ཞིང་ཁམས་ཀྱི་མིང་ལ་གོནང་ཆོས་ཀྱི་གསུང་རབ་ནང་དུ།ཤམ་བྷ་ལའི་ཡུལ་གྱི་བཀོད་པ་ནི།གངས་རིའི་བསྐོར་ཞིང་པདྨ་འདབ་བརྒྱད་ཀྱི་དབྱིབས་ཅན།པད་འདབ་ཀྱི་བར་རྣམས་ཆུ་བོས་བཅད་པ།དབུས་ཀྱི་ཟེའུ་འབྲུ་ལྟ་བུར་གངས་རི་ཆེན་པོ་ཡོད་པ།པད་འདབ་རེའི་ནང་དུ་གྲོང་ཁྱེར་བྱེ་བ་ཕྲག་བཅུ་གཉིས།ཐམས་ཅད་བསྡོམས་པའི་གྲོང་ཁྱེར་བྱེ་བ་གོ་དྲུག་དང་།གྲོང་ཁྱེར་བྱེ་བ་རེ་ལ་ཡུལ་ཁམས་འབུམ་ཕྲག་བརྒྱ་བརྒྱ་ཡོད་ཅིང་།བྱེ་བ་རེ་རེ་ལ་དབང་བསྒྱུར་བའི་རྒྱལ་ཕྲན་རེ་རེ་ཡོད།ཡུལ་དབུས་སུ་སླར་ཡང་གངས་རིས་བཅད་པའི་ས་གླིང་བཞིའི་ཚུལ་དུ་སོན་པའི་དབུས་ན་ཀཱ་ལ་བའི་གྲོང་དང་།ལྷོ་ཕྱོགས་ཀྱི་མ་ལ་ཡའི་སྐྱེད་ཚལ་དུ་དུས་འཁོར་གྱི་བློས་བསླངས་ཆེན་པོ།ཤར་དུ་ཉེ་བའི་མཚོ།ནུབ་ཏུ་པད་དཀར་མཚོ།བྱང་དུ་ཆོས་རྒྱལ་རིགས་ལྡན་རྣམས་ཀྱི་བཞུགས་གནས་ཆ་བསགས་ཕོ་བྲང་ཡོད་པར་བཤད་དོ།།བཤད་རྒྱུན་དུ་གནས་དེའི་མི་ལ་ན་ཚ་དང་སྡུག་བསྔལ་མེད་པ་དང་།ཡུལ་དེ་ནི་ཞི་བདེ་དང་འཆམ་མཐུན་ལྡན་པའི་ཁྱིམ་གཞིས་ཤིག་ཏུ་ངོས་འཛིན་གནང་ཡོད།ལོ་ངོ་སྟོང་ཕྲག་མང་པོའི་རིང་ལ།བོད་རིགས་མི་དམངས་ཀྱིས་བདེ་སྐྱིད་ལ་རེ་སྨོན་བྱེད་པ་དང་།འགྲོ་བ་མིའི་རིགས་ཞི་བདེ་ཡོང་བའི་ཕུགས་བསམ་དང་བསམ་བློ་མཚོན་པར་བྱས་ཡོད།